Ny app gør det nemt at betale for at parkere i København – og resten af landet

Fra 1. april kan københavnere og besøgende i hovedstadskommunen betale for parkering via APCOA FLOW-appen. Ud over at være et billigere alternativ til flere af konkurrenterne giver APCOA FLOW mulighed for at samle sine parkeringsbehov på én og samme app

Det skal være billigt. Den pris, man ender med at betale for sin parkering, skal være nem at forstå. Og hvorfor skulle lede efter mange forskellige apps og betalingskort til sine parkeringer, når man som bilist kan have det hele samlet på én og samme app? Det er essensen af den gode nyhed til alle, som parkerer i Københavns gader, når APCOA PARKING fra på mandag den 1. april rykker ind i hovedstaden med en ny mulighed til bilisterne.

Via en aftale mellem APCOA PARKING og Københavns Kommune kan københavnere, som har en p-licens, men ind imellem har brug for at parkere andre steder i byen, og besøgende i hovedstadskommunen således fra den 1. april betale for parkeringer på alle offentlige veje i København med APCOA FLOW-appen. Oprettelsen af APCOA FLOW -appen er gratis, man kan gratis få en faktura (pdf), og gebyret pr. parkering er kun på 2,50 kroner.

**Fakta om APCOA og APCOA FLOW**

APCOA blev stiftet i Danmark i 1995 og er en del af APCOA PARKING, som er Europas største parkeringsselskab.

Repræsenteret i **13 lande** og administrerer **9.000 parkeringsarealer** i Europa.

Administrerer i Danmark 1.500 p-anlæg, blandt andet parkeringshuse og -kældre i **Axel Towers** og **Carlsberg Byen** i København, **Lyngby Storcenter**, **Odense P** og **Salling** i Aalborg.

Har samarbejdsaftaler med blandt andre **Tivoli** om parkering i p-huse nær Tivoli, når man besøger haven, og **BroBizz**, som giver mulighed for at bruge BroBizz- eller PayByPlate-aftale som betalingsmiddel og få mindst fem procent i rabat, når man parkerer i et af APCOAs parkeringsanlæg i Danmark.

Betaling foregår via **APCOA FLOW**-appen, som hentes fra Google Play eller i App Store.

Læs mere på [www.apcoa.dk](http://www.apcoa.dk)

Ud over at benytte APCOA FLOW-appen til parkeringer i hovedstadskommunen, har man som bilist også den nødvendige app klar på sin telefon, når man næste gang skal parkere i hundredvis af parkeringsanlæg rundt om i hele Danmark, og man kan tilmed knytte sin BroBizz-aftale til appen.

- Vores strategi er, at prisen for parkering skal være så lav som mulig og nem at forstå, og på grund af vores faste, lave gebyr pr. parkering på 2,50 kroner er vi et billigere alternativ til flere af konkurrenterne. Derudover arbejder vi frem imod, at man kun behøver APCOA FLOW-appen til alle sine parkeringsbehov. Den nye aftale om parkering i København handler derfor om meget andet og mere end blot endnu en parkerings-app og endnu et klistermærke på infostanderne rundt om i kommunen. Den ligger i naturlig forlængelse af de aftaler, vi for nylig har indgået med BroBizz og Tivoli, og med de parkeringshuse og p-kældre, vi administrerer rundt omkring i Danmark, siger Michael Christensen, der er administrerende direktør i APCOA PARKING i Danmark.

Ifølge Michael Christensen vil aftalen med Københavns Kommune senere få følgeskab af aftaler med flere andre danske kommuner.